મંદસૌરમાં ઉગ્ર બની રહેલા ખેડૂતોના આંદોલન વચ્ચે ખેડૂતોને મળવા જવા પર નીકળેલા કોંગ્રેસ ઉપાધ્યક્ષ રાહુલ ગાંધીની ગુરુવારે બપોરે પોલીસે મધ્યપ્રદેશના નીમચ જિલ્લામાં અટકાયત કરી લીધી. રાહુલની સેક્શન-151 અંતર્ગત અટકાયત કરવામાં આવી. જોકે, રાહુલ ગાંધીને બાદમાં જામીન પર મુક્ત કરી દેવાયા હતા. રાહુલ ગાંધીએ પહેલા જામીન લેવાનો ઈનકાર કરી દીધો હતો, પરંતુ જ્યારે તંત્રએ તેમને પીડિત પરિવારોને મળવાની મંજૂરી આપી ત્યારે તેમણે જામીન લેવાનું સ્વીકાર્યું. જણાવાઈ રહ્યું છે કે, આ મુલાકાત મંદસૌરમાં નહીં, પરંતુ એમપી-રાજસ્થાનની બોર્ડર પર થશે.